Lzzeyer.Yessemres deg yiḍrisen-agi n tmedyazt ama deg wid ines ama d wid i d-yessuqel ɣer tutlayt taqbayli n yall ass, maɛna iḥemmel ad yessexdem kra n wawalen n tefransist ɣas ulama yettak-asen talɣa n teqbaylit , acku yeqqar-iten akken i ten-id-qqaren wid ur neɣri ara ladɣa iminigen-nni n zik, amedya ɣef wayagi deg usefru «Amarezg-nneɣ», (si tri byancumsa,nanǧiri,limaruk,apri,liṭrunji,la grund afir), deg usefru «Yeḥya Berzidan» (la cunsu, pisk, jti jur, ryan, liburjwa, ṣuf, aprupu, la mizir), am waken ur yessexdam ara awalen imaynuten acku netta d win yebɣan ad yerr taqbaylit n lejdud wa ad tt-id yeḥyu i wakken ur tettruḥ ara, am wakken i d-yenna «tutlayt d siman s wacu teddukul tmetti itt-iḥedren»2.